แนวโน้มดัชนีเช้าแกว่ง
นักวิเคราะห์ฯคาดตลาดหุ้นไทยเช้านี้แกว่งตัว-มีสิทธิ์ถูกขายทำกำไรหลังการแก้ปัญหาหนี้ยุโรปไม่แน่นอน
26 ต.ค. 2554

นักวิเคราะห์ฯคาดตลาดหุ้นไทยเช้านี้แกว่งตัว-มีสิทธิ์ถูกขายทำกำไรหลังการแก้ปัญหาหนี้ยุโรปไม่แน่นอน 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งตัว และมีโอกาสถูกขายทำกำไร เนื่องจากได้มีการมองถึงความไม่แน่นอนของการแก้ไขปัญหาหนี้ในยุโรป ภายหลังจากที่นายกรัฐมนตรีของเยอรมันีได้ออกมาบอกว่ามาตรการที่ประกาศยังไม่ถึงที่สุดในการแก้ไขปัญหา ส่งผลให้ดาวโจนส์เมื่อคืนที่ผ่านมาปรับตัวลงกว่า 200 จุด 
นอกจากนี้ เม็ดเงินต่างชาติที่ไหลเข้ามาในภูมิภาคก็ยังมีความไม่แน่นอนว่าจะยังไหลเข้ามาลงทุนอย่างต่อเนื่องหรือเปล่า พร้อมให้แนวรับ 930 จุด แนวต้าน 950 จุด